Сергей Казаков

Сергей Алексеевич Казаков (1873 елның 24 июле (6 августы), Рыбинск, Ярославль губернасы, Россия империясе — 1936 елның 21 августы, Мәскәү, ССРБ) — Россия һәм совет астрономы, Мәскәү дәүләт университеты профессоры.

 Тормыш юлы 
Сергей Казаков Рыбинск шәһәр идарәсе хезмәткәре гаиләсендә туган. 1883 елдан Рыбинск классик гимназиясендә укый, аны алтын медаль белән тәмамлый. 1891 елда Мәскәү университетының физика-математика факультетына укырга керә, аны 1895 елда тәмамлый. Профессор дәрәҗәсенә әзерлек өчен анда калган.

1900 елның 3 февраленнән университетта приват-доцент буларак укыта. 1904 елда ул Берлин исәпләү институтына стажировкага бара, нәтиҗәдә, кайтканнан соң, «Планета һәм комета орбитларын исәпләү һәм төзәтү» дигән махсус курс укый башлый (1920 елдан ул «Исәпләү техникасы һәм интерполирование» дип атала башлый) . 1915 елның 11 мартыннан — университет обсерваториясенең өлкән ассистенты; 1918 елның 1 октябреннән — профессор, әмма 1917 елда тәкъдим ителгән «1904 I кометасы орбитасы» дисссертациясе гыйльми дәрәҗә юкка чыгару нәтиҗәсендә якланмаганПерсоналии Астрономической обсерватории Московского университета и ГАИШ. Сергей Казаков университетта аңа Павел Штернберг тапшырган күк механикасы курсын укыган.

1920 елдан соң Сергей Казаков Мәскәү дәүләт университеты физика-математика факультетының астрономия кафедрасы мөдире була, I-МДУ астрономия һәм геодезия фәнни-тикшеренү институтында эшли, астрономия буенча фән комиссиясе рәисе була, ике ел дәвамында (1927 һәм 1928) МДУ физика-математика факультеты деканы вазыйфасын башкара.

Теоретик астрономия һәм астрометрия өлкәсендә эшли. Кометалар һәм планеталар орбиталарын билгеләү һәм төзәтү теориясе белән шөгыльләнә. 1904 I, 1907 III кометалар орбитларын һәм 1922 елга Перрайнның 1896 VII вакытлы кометасы элементларын исәпләп чыгара. Күк-механик өч җисем бурычында төп дифференциаль тигезләмәләрне интеграцияләү мәсьәләсен өйрәнә. 1914—1930 елларда зенит зонасында (50° тан 55° кадәр төньяк авышлык) йолдызларның урнашуын меридиан түгәрәктә билгелиАстрономия в СССР за сорок лет (1917—1957). — М., Физматгиз, 1960..

Механика-математика факультетының космогония һәм күк механикасы кафедрасы мөдире (1935—1936).

«Теоретик астрономия нигезләре» (1913) һәм «Сфера астрономиясе курсы» (1935) дәреслекләрен язган.

 Хезмәтләре 

 «О методе изменения произвольных постоянных». Моск. астроном. обсерват., 1908, 41с.
 «Sur la rectification des orbites cometaires»// Bulletin Astronomique, vol. 31, 1914
 Determination de l’orbite definitive de la comete 1904, I, «Annales de l’observatoire astronomique de Moscou», ser. II, vol. VIII, 1925
 «Основы теоретической астрономии. [Курс лекций]». М., Шафаревич, 1913, 152с. (Изд. литогр.)
 Tables auxiliaires pour la riductioa des cliches photographique, там же, 1929, v. 8. Appendices
 «Курс сферической астрономии». М.-Л., ОНТИ, 1935, 313с.

 Искәрмәләр 

 Әдәбият 

 Колчинский И.Г., Корсунь А.А., Родригес М.Г. Астрономы: Биографический справочник. — 2-е изд., перераб. и доп. — Киев: Наукова думка, 1986. — 512 с.

 Сылтамалар 

 Казаков Сергей Алексеевич. Биографическая энциклопедия
 Лёвшин Л. В. Деканы физического факультета Московского университета. — М.: Физический факультет МГУ, 2002. — 272 с. — 500 экз
 Казаков Сергей Алексеевич. Летопись Московского университета.
Төркем:Мәскәүдә вафатлар
Төркем:Әлифба буенча шәхесләр
Төркем:1936 елда вафатлар
Төркем:21 август көнне вафатлар
Төркем:Ярыслау губернасында туганнар
Төркем:1873 елда туганнар
Төркем:6 август көнне туганнар
Төркем:Мәскәү дәүләт университетын тәмамлаучылар